Арапханова, Марем Ахметовна

Марем Ахметовна Арапханова (Хамхоева) 1963 чылда Сунжен районнуң Республика Ингушетияга төрүттүнген, Россия Федерациязынның маадыры.

 Намдары 
Апреля 20-де 1963 чылда Алкун амгы Сунжен району Республики Ингушетияга төрүттүнген.  Ингуш нациялыг. 1981 чылда ортумак школаны төрээн суурунга дооскан. 1996  чылда Галашки суурга Сунжен районнунга ясли садка кижидкчи башкылап ажылдап турган.

2002 чылдың сентябрь төнчүзүнде чечен террористерниң отряды Грузиянның девискээринден чедип келгеннер. Олар сентябрь 26 дүнезинде Сунжен районнуң Галашки  суурга келгеннер. Бандиттер дүн ажыглап бажыннарны үптеп эгелээннер. Кезек бөлүк боевиктер Арапхановтарның өг-бүлезинниң хериминниң иштинге келгеннер.  Шимээн дыңнааш үнуп келген бажыңның херээжен ээзи чепсектиг улусту көрүп кааш, кожаларын болгаш суур улузунга дыңнадып алгырган. Бандиттер Маремнин соондан үнүп келген ашаан боолаар дээрге, дидим херээжен ашаан дуй турупкаш, сууруннуң улузун дыңнадыырын уланчылап алгырган.  Марем Ахметовнаны террористер автомат биле боолап каапканнар. Марем Арапханованның сагындырганынның ачызында суур улузу хөй кезии оттуп келгеннер болгаш, айыылга белен апарганнар.

Бандиттерниң бүдүү суурну эжелеп алыр дээн сорулгазы буурап дүшкен. Ингушетиянның президентизи Мурат Зязиков дидим херээженге Россия Федерациязынның маадыры атты дыпсыырын шиитпирлээн. Россия Федерациязынның президентизинниң N 598 от июнь 3 те 2003 чылда №598 дугаар чарлыы биле маадырлыг чоруу дээш Арапханова Марем Ахметовнага Россия Федерациязынның маадыры атты дывыскан (чок болган соонда).

Аңгылал:Россия Федерациязынның Маадырлары